അജ്മാനില് കാലാവധി കഴിഞ്ഞ പഴകിയ ഭക്ഷ്യവസ്തുക്കള് പിടിച്ചെടുത്തു അജ്മാനില് കാലാവധി കഴിഞ്ഞ പഴകിയ ഭക്ഷ്യവസ്തുക്കള് പിടിച്ചെടുത്തു.അജ്മാന് സാമ്ബത്തിക വികസനവകുപ്പും ഡി.ഇ.ഡി. മുനിസിപ്പാലിറ്റി, പോലീസ് അധികൃതര് സംയുക്തമായി നടത്തിയ പരിശോധനയില് 40 ടണ് ഭക്ഷ്യവസ്തുക്കളാണ് പിടികൂടിയത്. നിയമവിരുദ്ധ പ്രവര്ത്തനങ്ങള് നടക്കുന്നുവെന്ന രഹസ്യവിവരത്തെത്തുടര്ന്നായിരുന്നു അധികൃതരുടെ പരിശോധന. ഗോഡൗണിന്റെ മേല്നോട്ടക്കാര് കാലാവധി കഴിഞ്ഞ ഉത്പന്നങ്ങളുടെ തീയതി മാറ്റുകയും വിപണികളില് പുതിയ ഉത്പന്നങ്ങള് എന്ന വ്യാജേന എത്തിക്കുകയും ചെയ്യുന്നതായി അധികൃതര് കണ്ടെത്തിയിരുന്നു. ഉപയോഗശൂന്യമായ പിടിച്ചെടുത്ത എല്ലാ ഭക്ഷ്യവസ്തുക്കളും അധികൃതര് നശിപ്പിച്ചു. ഗോഡൗണ് അടപ്പിക്കുകയും വിതരണത്തിന് ഉപയോഗിച്ചിരുന്ന വാഹനങ്ങള് പിടിച്ചെടുക്കുകയും ചെയ്തു. പ്രതികള്ക്കെതിരെ ആവശ്യമായ നിയമനടപടികള് സ്വീകരിച്ചതായും അജ്മാനിലെ എല്ലാ സ്ഥാപനങ്ങളിലും നിരന്തരം പരിശോധന നടന്നുവരുന്നതായും മുനിസിപ്പാലിറ്റി ആസൂത്രണ വകുപ്പിലെ ആരോഗ്യ നിയന്ത്രണ വിഭാഗം മേധാവി അഹമ്മദ് ഉബൈദ് അല് സുവൈദി പറഞ്ഞു.The post അജ്മാനില് കാലാവധി കഴിഞ്ഞ പഴകിയ ഭക്ഷ്യവസ്തുക്കള് പിടിച്ചെടുത്തു first appeared on MalayalamExpressOnline.